# C-16

L'autopista E-9 i l'autovia C-16 , també anomenada Eix del Llobregat és una via ràpida d'accés a França i al Pirineu des de l'àrea metropolitana de Barcelona. Té una longitud de 154 km aproximadament. Els primers 56 km són d'autopista de peatge (Barcelona-Manresa nord) amb data de final de la concessió al 2039; i des del km 56 fins al km 97 (41 km) són d'autovia (Manresa Nord-Berga Sud); en els 37 km darrers és una via ràpida.
El primer tram fou inaugurat l'any 1989, entre Terrassa i Sant Fruitós de Bages. Dos anys després s'inauguraren dos trams més, que completaren el trajecte com a autopista de peatge fins a Barcelona. Un quart tram entre Sant Fruitós i Sallent fou inaugurat l'any 1995, aquest lliure de peatge. El 2007 finalitzaren les obres del desdoblament fins a Berga, també lliure de peatge, amb la obertura del Viaducte de Cal Prat, d'uns 568 metres.
El 2008 va sortir a informació pública la prolongació del tram d'autovia de Berga fins a Bagà, de 21 quilòmetres de longitud, on s'anunciaven quatre fases: un tram d'autovia entre Berga i Cercs de 6 quilòmetres, un tram de 7.5 quilòmetres de carretera 2+1 entre Cercs i La Nou de Berguedà, un desdoblament d'1.5km a l'altura de La Nou, i un tram de sis quilòmetres de tercer carril entre La Nou i Bagà. A data de 2020 aquest estudi informatiu estava caducat i estava pendent la relicitació del projecte. Existia a Cercs una mobilització veinal que s'oposava a un traçat que passés pel marge oest del riu Llobregat, i proposava un traçat pel costat contrari.
Des de Berga fins a Bellver de Cerdanya, on finalitza la carretera, és una via convencional. El seu trajecte inclou el túnel del Cadí. Finalitzat el trajecte es desdobla en les carreteres LP-4033 que porten a Alp, Puigcerdà i la frontera amb França a la Guingueta d'Ix (Bourg-Madame), on enllaça amb la N-20 francesa, i en la N-1411, que connecta amb l'eix pirinenc N-260 cap a la Seu d'Urgell i Andorra.
En un futur, es perllongarà cap a Tolosa a partir de la frontera amb França i s'anomenarà A66 , i possibilitarà escurçar distàncies entre Barcelona i entre altres ciutats com la pròpia Tolosa, Bordeus o París. Des del km 124 fins al 129 hi ha el Túnel del Cadí, que data de 1984 i és de peatge. L'empresa Autema (76,3% de Ferrovial i 23,7% d'Abertis) en té la concessió d'explotació fins al 2039.
La C-16 es correspon amb la ruta europea E09. És l'única ruta europea que passa per l'estat espanyol que és de titularitat autonòmica.

## Finalització dels peatges

Construïts encara al segle XX de manera majoritària, els diferents trams mantindran peatges fins passat el primer terç del segle XXI
* Túnels de Vallvidrera: expira el 2037
* Tram Terrassa-Manresa: expira el 2036
* Túnel del Cadí: expira el 2037.

## Enllaços (sortides)
### Tram de Peatge

| Número de la sortida | Nom de la sortida | Carretera que hi enllaça |
| | Barcelona | |
| | Tram amb possibles retencions km 0 a km 23 en ambdues direccions | |
| 2 | Ronda de Dalt de Barcelona | B-20 |
| | Túnels de Vallvidrera | |
| | Peatge de Túnels de Vallvidrera | |
| 7 | La Floresta/Canvi de sentit/Informació Túnels de Vallvidrera | |
| 8 | Sant Cugat del Vallès | |
| 10 | Mira-sol | |
| 11 | Sant Cugat/Rubí Sud | BP-1503 |
| 13A | Autopista del Mediterrani: Girona/Cerdanyola del Vallès | AP-7 |
| 13B | Autopista del Mediterrani: Lleida/Tarragona | AP-7 |
| | Àrea de servei de Sant Joan |
| 16 | Rubí/Sabadell | C-1413ª |
| 17 | Rubí/Les Fonts | BP-1503 |
| | Peatge de Les Fonts (Terrassa) | |
| 19 | Terrassa Sud/Les Fonts | BP-1503 |
| 21 | Sabadell/Barcelona/Girona/Cerdanyola del Vallès | C-58 |
| 22 | Terrassa Martorell/Sabadell/Cerdanyola del Vallès | C-243C N-150 |
| 23A | Terrassa Nord | |
| 23B | Olesa de Montserrat/Manresa | C-58 B-120 |
| 26 | Viladecavalls | C-58 |
| 33 | Vacarisses | C-58 |
| | Àrea de servei de Montserrat | |
| | Peatge de Manresa | |
| 41 | Castellbell i el Vilar - Sant Vicenç de Castellet - Montserrat | C-55 |
| 48 | Manresa Sud/El Pont de Vilomara | BV-1225 |
| 50 | Manresa /Viladordis | C-55 |
| 54 | Sant Fruitós de Bages/Navarcles/Moià/Tona/Vic | N-141 |
| 56 | Manresa Nord | C-16C |
| | Manresa Nord, fi de peatge, continua com autovia | C-16 E-9 |

### Tram lliure de peatges

| Número de la sortida | Nom de la sortida | Carretera que hi enllaça |
| | Manresa Nord | C-16 E-9 |
| 57A | Girona/Vic | C-25 |
| 57B | Lleida/Cervera | C-25 |
| 61 | Cabrianes | B-430 |
| 63 | Sallent Sud | C-1411ª |
| 64 | Sallent Nord | |
| 67 | Balsareny Sud/Avinyó | BP-4313 C-1411ª |
| 69 | Balsareny Nord/Súria | BP-4313 C-1411ª |
| 72 | Navàs Sud | C-1411ª |
| 73 | Serrateix/Viver/Navàs | BV-4235 |
| 75 | L'Ametlla de Merola/Navàs Nord | C-16ª |
| 80 | Can Vidal/Puig-reig Sud | C-1411ª |
| | Pont de Cal Vidal (Riu Llobregat) | |
| | Pont de Cal Prat (Riu Llobregat) | |
| | Inici del tram de peatge a l'ombra | Inici del tram de peatge a l'ombra |
| 83 | Puig-reig Nord/Casserres | BV-4131 C-1411ª |
| | Fals Túnel | |
| | Túnel de Casserres (Túnel del Guixaró) | |
| | Pont de Viladomiu Nou | |
| 87 | Gironella Sud/Viladomiu Nou | C-1411ª C-16ª |
| 88 | Gironella /Casserres | BV-4132 |
| 90 | Gironella Nord/Olvan/Prats de Lluçanès | C-1411ª C-149 |
| 92 | Cal Rosal/Avià | C-16ª |
| | Pont de Cal Rosal (Riu Llobregat) | |
| 95 | Solsona/Berga Sud/Cal Rosal | C-26 C-16ª |
| | Berga Sud, fi d'autovia | C-16 E-9 |
| | Final del tram de peatge a l'ombra | Final del tram de peatge a l'ombra |
| | Berga-Centre | |
| | Berga-Nord / Sant Llorenç de Morunys | C-1411z BV-4241 |
| | Túnel de Berga | |
| | Vilada / Ripoll | C-26 BP-4654 |
| | Túnel de Cercs | |
| | Pont de Cercs (Embassament de La Baells) | |
| | Cercs | |
| | Sant Jordi de Cercs | |
| | Àrea de servei de La Rodonella | |
| | La Rodonella, de Cercs | |
| | Sant Corneli, de Cercs / Fígols | BV-4025 |
| | La Nou de Berguedà | BV-4022 |
| | Túnel de La Nou | |
| | Túnel de Castell de Guardiola | |
| | Vallcebre / Saldes / Gósol | B-400 |
| | Estació Servei El Collet | |
| | Guardiola de Berguedà-Sud | |
| | Guardiola de Berguedà-Centre / Sant Julià de Cerdanyola / La Pobla de Lillet / Ripoll | B-402 |
| | Túnel de Guardiola de Berguedà | |
| | Guardiola de Berguedà-Nord / Terradelles (Bagà) | |
| | Bagà-Sud / Gisclareny | |

### Tram de Peatge

| Nom de la sortida | Carretera que hi enllaça |
| Bagà, inici del tram de peatge, continua com carretera en doble carril pujada | C-16 E-9 |
| Bagà | |
| Viaducte de Bagà (Torrent de Paller) | |
| Viaducte del bac de Diví (Torrent del bac de Diví) | |
| Viaducte de Gréixer (Riu de Gréixer) | |
| Túnel del Cadí | |
| Peatge del Cadí | |
| Àrea de Servei Túnel del Cadí - Porta Cerdanya | |
| Riu de Cerdanya / Pedra | |
| Masella / Alp / La Molina / Puigcerdà | C-162 N-152 |
| Fi de tram de peatge. Enllaç amb la N-1411 i la LP-4033b | |

## Vegeu també

* Llista de carreteres del Pirineu

## Referències

* ↑ «Terrassa y Manresaquedan unidas por autopista meses antes de lo previsto». La Vanguardia, 21-06-1989.
* ↑ «Una nueva autopista pone el centro de Cataluña a media hora de Barcelona». , 13-09-1991.
* ↑ «El Eix del Llobregat suma seis kilómetros de autovía entre Sant Fruitós de Bages y Sallent». La Vanguardia, 11-04-1995.
* ↑ Casals, David «Se abre al tráfico la variante de Puig-reig en el eje del Llobregat». El País, 10-08-2006.
* ↑ Membrives, M «Nou retard pel desdoblament de la C-16». El Punt Avui, 19-08-2020.
* ↑ Solé, Albert. «Objectiu: ressuscitar l'autopista C-16». Ara.cat, 22-09-2014. [Consulta: 24 setembre 2014].
* ↑ 324cat. «Tot el que cal saber sobre la fi dels peatges a part de les autopistes catalanes», 29-08-2021. [Consulta: 7 març 2025].

## Enllaços externs

* Autopista Terrassa-Manresa (AUTEMA)
* Túnels de Barcelona i Cadí Arxivat 2014-04-07 a Wayback Machine.